De beste år av vårt liv

De beste år av vårt liv (originaltittel: The Best Years of Our Lives) er en amerikansk dramafilm fra 1946 regissert av William Wyler. Hovedrollene spilles av Fredric March, Myrna Loy, Dana Andrews, Teresa Wright, Virginia Mayo og Hoagy Carmichael. Filmen handler om hvordan livet arter seg for tre soldater som vender hjem fra krigen. 

Filmen ble svært populær i USA og Storbritannia, og ble den mest inntjenende filmen i disse landene siden Tatt Av Vinden.Nettavisen – Oscar 1940-1959 (03.03.06) Den ble belønnet med hele åtte Oscar, inkludert for Beste film, og to Golden Globe.

Samuel Goldwyn ble inspirert til lage filmen etter å ha lest en artikkel i Time Magazine som omhandlet de vanskeligheter som krigsveteraner hadde å stri med etter at de hadde kommet hjem.http://www.emanuellevy.com/search/details.cfm?id=583

 Handling 
Handlingen tar for seg tre amerikanske soldater (Fred, Homer og Al) som vender hjem etter flere år i krigen, og de vanskene de må gjennom for å tilpasse seg samfunnet og leve et ordinært liv. Fred var en dekorert kaptein i flyvåpenet, og plages fortsatt av mareritt. Homer var i marinen, der han mistet begge hendene av forbrenninger da hangarskipet han var på ble senket. Al var troppssersjant i infanteriet og kjempet i Stillehavet.

 Om filmen 
De beste år av vårt liv har fått så mye som 97% på Rotten Tomatoes.Rotten Tomatoes (2.9.2010)

VG anmelder gav den god omtale da den hadde norsk premiere i 1948: «Det spill vi ser av Myrna Loy, Fxedexic March, Dana Andrews, Harold Russel, Teresa Wright og Cathy 0'Donnell minner oss om hva daglig redelighet, godt humør og vilje til liv kan gi oss av samarbeidende kraft. Det er en stor film og en lang film. Men ikke et øyeblikk går vi trett av den. Og den er så vesentlig at vi ikke syns vi kan unnvære den».VG - Film (9.1.1948, s.6) 

Journalist Sven Egil Omdal beskrev den i 2010 på følgende måte: «Krigen var over, nå var temaet problemene med å få soldatene tilbake til samfunnet. Også denne kunne vært produsert av Moralsk Opprustning».Aftenbladet – Oscar på 40-tallet (18.02.2010) 

Popularitet
Den innbrakte $23,7 millioner i USAhttp://www.boxofficemojo.com/movies/?id=bestyearsofourlives.htm og rundt $8 millioner i Storbritannia. Filmens produksjonsbudsjett var på $2,1 millioner.http://www.imdb.com/title/tt0036868/business Det ble brukt $500 000 på markedsføring av filmen.http://www.tcm.com/tcmdb/title.jsp?stid=68507&category=Notes

 Rollebesetning 

 Myrna Loy – Milly Stephenson
 Fredric March – Technical Sergeant Al Stephenson
 Dana Andrews – Captain Fred Derry
 Teresa Wright – Peggy Stephenson
 Virginia Mayo – Marie Derry
 Cathy O'Donnell – Wilma Cameron
 Hoagy Carmichael – Uncle Butch
 Harold Russell – Petty Officer 2nd Class Homer Parish
 Gladys George – Hortense Derry
 Roman Bohnen – Pat Derry
 Ray Collins – Mr. Milton
 Minna Gombell – Mrs. Parish
 Walter Baldwin – Mr. Parish
 Steve Cochran – Cliff
 Dorothy Adams – Mrs. Cameron
 Don Beddoe – Mr. Cameron
 Charles Halton – Prew
 Ray Teal – Mr. Mollett
 Erskine Sanford – Bullard

 Priser 
Filmen ble belønnet med hele åtte Oscar (beste film, beste regi, beste manus, beste mannlige skuespiller, beste mannlige birolle, beste klipp, beste lyd og æres-Oscar til Harold Russell), to Golden Globe (beste dramafilm og spesialpris til Harold Russell) og en BAFTA (beste film).http://www.imdb.com/title/tt0036868/awards

Andre priser
 Bodil-prisen (beste amerikanske film)
 National Board of Review (beste regi)
 New York Film Critics Circle Awards (beste regi og beste film)
 Cinema Writers Circle Awards (Spania) (beste utenlandske film)

 Referanser 

 Eksterne lenker 



Kategori:Oscar for beste film
Kategori:Golden Globe for beste dramafilm
Kategori:Dramafilmer fra USA
Kategori:Filmer fra 1946
Kategori:Engelskspråklige filmer
Kategori:Bodilprisen for beste amerikanske film